CELEX: 32012R0131
Language: et
Date: 2012-02-15 00:00:00
Title: Komisjoni rakendusmäärus (EL) nr 131/2012, 15. veebruar 2012 , köömneõlist, sidruniõlist ja teatavatest kuivatatud maitsetaimedest ja vürtsidest valmistise lubamise kohta võõrutatud põrsaste söödalisandina (loaomanik Delacon Biotechnik GmbH)  EMPs kohaldatav tekst

16.2.2012   
            
            
               ET
            
            
               Euroopa Liidu Teataja
            
            
               L 43/15
            
         KOMISJONI RAKENDUSMÄÄRUS (EL) nr 131/2012,
   15. veebruar 2012,
   köömneõlist, sidruniõlist ja teatavatest kuivatatud maitsetaimedest ja vürtsidest valmistise lubamise kohta võõrutatud põrsaste söödalisandina (loaomanik Delacon Biotechnik GmbH)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati taotlus loa saamiseks köömneõlist, sidruniõlist ja teatavatest kuivatatud maitsetaimedest ja vürtsidest valmistise jaoks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb lisas sätestatud köömneõlist, sidruniõlist ja teatavatest kuivatatud maitsetaimedest ja vürtsidest valmistise lubamist söödalisandina võõrutatud põrsaste puhul ning selle klassifitseerimist söödalisandite kategooriasse „zootehnilised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 7. aprilli 2011. aasta arvamuses (2) järeldusele, et kavandatud kasutustingimuste korral ei avalda lisas kirjeldatud köömneõlist, sidruniõlist ja teatavatest kuivatatud maitsetaimedest ja vürtsidest valmistis kahjulikku mõju loomade ja inimeste tervisele ega keskkonnale ning et selle valmistise kasutamine võib kiirendada võõrutatud põrsaste kasvu. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödalisandi analüüsimeetodi kohta söödas.
            
         
               (5)
            
            
               Et tagada tõhusus ja ohutus ning vastavus taotleja esitatud toimeaine kirjeldusele, tuleks lisas kirjeldatud valmistises kasutatud kuivatatud maitsetaimede ja vürtside puhul pidada kinni Euroopa Parlamendi ja nõukogu 16. detsembri 2008. aasta määruse (EÜ) nr 1334/2008 (mis käsitleb toiduainetes kasutatavaid lõhna- ja maitseaineid ning teatavaid lõhna- ja maitseomadustega toidu koostisosi ning millega muudetakse nõukogu määrust (EMÜ) nr 1601/91, määrusi (EÜ) nr 2232/96 ja (EÜ) nr 110/2008 ning direktiivi 2000/13/EÜ) (3) III lisa B osas sätestatud looduslike ainete maksimaalsetest piirmääradest ning köömneõli ja sidruniõli puhul Euroopa farmakopöas kindlaks määratud tootekirjeldustest.
            
         
               (6)
            
            
               Lisas kirjeldatud köömneõlist, sidruniõlist ja teatavatest kuivatatud maitsetaimedest ja vürtsidest valmistise hindamisel ilmnes, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud viisil.
            
         
               (7)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „muud zootehnilised lisandid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. veebruar 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EFSA Journal 2011; 9(4):2139.
   
      (3)  ELT L 354, 31.12.2008, lk 34.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  CFU/kg täissöödas, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: muud zootehnilised lisandid (tulemuslikkuse näitajate paranemine)
                  
               
            
                  4d6
               
               
                  Delacon Biotechnik GmbH
               
               
                  Köömneõlist, sidruniõlist ja teatavatest kuivatatud maitsetaimedest ja vürtsidest valmistis
               
               
                  
                               
                           
                           
                              
                                 Söödalisandi koostis
                              
                              Eeterlikke õlisid sisaldav valmistis > 1,5 % (köömneõli ≥ 0,75 % ja sidruniõli ≥ 0,75 %)
                              
                                          —
                                       
                                       
                                          Kuivatatud maitsetaimed ja vürtsid: 50 %
                                       
                                    
                                          —
                                       
                                       
                                          Kandeained: q.s. 100 %
                                       
                                    
                        
                               
                           
                           
                              
                                 Toimeainete ja teiste koostisainete kirjeldus:
                              
                              
                                          —
                                       
                                       
                                          köömneõli: d-karvoon 3,5–6,0 mg/g, vastavalt Euroopa farmakopöale (1);
                                       
                                    
                                          —
                                       
                                       
                                          sidruniõli: limoneen 2,3–9,0 mg/g, vastavalt Euroopa farmakopöale.
                                       
                                    Kuivatatud maitsetaimed ja vürtsid
                              Jahvatatud nelk 1,5 %, jahvatatud kaneel 10 %, jahvatatud muskaatpähkel 1,5 %, jahvatatud kuivatatud sibul 5 %, jahvatatud tšilli 2 %, jahvatatud apelsinikoor 5 %, jahvatatud kuivatatud piparmünt 12,5 % ja jahvatatud kummel 12,5 %.
                              Valmistises kasutatud kuivatatud maitsetaimede ja vürtside puhul peetakse kinni määruse (EÜ) nr 1334/2008 III lisa B osas sätestatud maksimaalsetest piirmääradest.
                              Valmistises kasutatud köömneõli ja sidruniõli puhul peetakse kinni Euroopa farmakopöas kindlaks määratud tootekirjeldustest.
                           
                        
                               
                           
                           
                              
                                 Analüüsimeetod
                                  (2)
                              
                              Karvooni määramine: gaasikromatograafia/mass-spektromeetria (GC/MS) SIM meetodil (single ion monitoring)
                           
                        
               
                  Põrsad (võõrutatud)
               
               
                  —
               
               
                  250
               
               
                  400
               
               
                  
                              1.
                           
                           
                              Söödalisandi ja eelsegu kasutusjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Kuni umbes 35 kg kaaluvate võõrutatud põrsaste puhul.
                           
                        
                              3.
                           
                           
                              Kasutajate ohutus: käsitlemisel tuleks kasutada respiraatorit ja kaitsekindaid.
                           
                        
                              4.
                           
                           
                              Lisand tuleb lisada segasöötadesse eelsegus.
                           
                        
               
                  7. märts 2022
               
            
         (1)  Euroopa Nõukogu Euroopa farmakopöa.
      
         (2)  Analüüsimeetodite andmed on kättesaadavad referentlabori veebilehel http://irmm.jrc.ec.europa.eu/EURLs/EURL_feed_additives/Pages/index.aspx